Andrea Trinchieri

Andrėja Trinkjeris (Andrea Trinchieri, g. 1968 m. rugpjūčio 6 d.) – Italijos krepšinio treneris.

 Biografija 
Tėvas Paolas Trinkjeris – amerikiečių diplomatas, motina – kroatė. Turi Italijos ir JAV pilietybes.Eric Sylvers. „A Basketball Coach’s Ultramodern Milan Loft“, The New York Times. 2007-04-25

 Karjera 
Karjerą pradėjo treniruodamas Milano „San Pio X“ rezervines ir pagrindinę komandas, atvedė ją į Serie D turnyrą. Vėliau dirbo Magentoje, o 1998–2004 m. – Milano „Olimpia“ jaunimo komandose. 2004 m. perėjo į trečios Italijos lygos Soresinos „Triboldi“ klubą, kurį 2005 m. atvedė į antrąją lygą. Toliau tęsė darbą Italijos antrosios lygos klubuose: Kazertos „Juvecaserta“, Verolio „Basket“. 2009 m. A. Trinkjeris išrinktas Italijos antrosios lygos metu treneriu ir pakviestas treniruoti aukščiausios Italijos lygos klubo Kantu „Pallacanestro“.

Su Kantu klubu A. Trinkjeris dusyk išrinktas Serie A metų treneriu, dusyk atvedė klubą į Eurolygą, žaidė Italijos lygos finale, dviejuose pusfinaliuose, 2012 m. laimėjo Italijos taurę. 2013 m. sudarė 2 metų sutartį su Graikijos rinktine, bet po 8 rungtynių buvo atleistas.

2013 m. dirbo Kazanės „UNIKS“ klube, su kuriuo pasiekė VTB lygos pusfinalį, Europos taurės finalą ir laimėjo Rusijos taurę.Valencia da sballo, domina l’Unics e vince l’Eurocup , Sportando Vėliau sekė 4 metai Bambergo „Brose“. Su šiuo klubu A. Trinkjeris 3 kartus laimėjo Vokietijos Bundeslygą, kartą Vokietijos taurę, pateko į Eurolygos top-16. 2018–2020 m. treniravo Belgrado „Partizan“, su kuriuo du kartus laimėjo Serbijos taurę.La coppa di Serbia va al Partizan, sconfitta la Stella Rossa , Sportando

2020–2023 m. A. Trinkjeris vadovavo Miuncheno „Bayern“ komandai. Su ja dusyk iškopė į Eurolygos atkrintamąsias, tačiau nė karto nelaimėjo Vokietijos Bundeslygos. 2023 m., pasitraukus Kaziui Maksvyčiui, A. Trinkjeris paskirtas Kauno „Žalgirio“ treneriu.Permainos atėjo į Žalgirį“: A.Trinchieri keičia K.Maksvytį, krepsinis.net Po sezono sutartis abipusiu susitarimu nutraukta.


 Pasiekimai 
 LKL: 2025 m.
 Karaliaus Mindaugo taurė: 2024 m.
 Serbijos R. Koračo taurė: 2019, 2020 m.
 Adrijos lygos supertaurė: 2019 m.
 Vokietijos taurė: 2017, 2021, 2023 m.
 Vokietijos supertaurė: 2015 m.
 Vokietijos Bundeslyga: 2015, 2016, 2017 m.
 Rusijos taurė: 2014 m.
 Italijos supertaurė: 2012 m.
 Italijos II lygos taurė: 2009 m.
Asmeniniai
 Italijos II lygos metų treneris: 2009 m.
 Italijos Serie A metų treneris: 2010, 2011 m.
 Europos taurės metų treneris: 2014 m.

 Šaltiniai 

 Nuorodos 
 Interviu su A. Trinkjeriu, BasketNews, YouTube
 A. Trinkjerio citatos

Kategorija:Italijos krepšinio treneriai